بارسلونا (مانیٹرنگ ڈیسک) فٹبال کلب ٹرانسفر و نمن مننگ اٹ خبر تیٹی اِن مروک آ لیونل میسی بارسلونا ٹی پریکٹس ءِ بنا کرینے۔ ایلو کنڈ آ فرنچ گوازی گر ایمباپے نا کورونا ٹیسٹ مثبت بننگ آن نیشنز لیگ آن پیش تما۔ حوال نا رداٹ سپر سٹار لیونل میسی سپینش کلب بارسلونا ءِ ہلنگ نا فیصلہ ءِ النگ آن پد ٹریننگ سیشن ءِ جوائن کرینے۔ تدوک آ دے تیٹی خبر تیٹی اِن مروک آ سٹرائیکر نا بارسلونا ٹی پریکٹس سیشن ہم سجفنگ نا بنجا مس۔ فٹبال تون گنڈوک آ ایلو خبر دادے کہ فرانسیسی گوازی گر ایمباپے نا کورونا ٹیسٹ مثبت بسنے۔ قرنطینہ کروک آ فرنچ فارورڈ بروک آ ہفتہ ٹی یوئیفا نیشنز لیگ اٹ کروشیا نا برخلاف ملک نا نمائندگی ءِ کننگ کپک۔
